*4.pielikums*

*līgumam par ģimenes zobārstniecības pakalpojumu sniegšanu un apmaksu*

**Par metodikas par Eiropas Komisijas 2011. gada 20.decembra lēmuma Nr. 2012/21/ES noteikto prasību ievērošanu un kontroli**

1. DIENESTS piešķir IZPILDĪTĀJAM īpašas tiesības sniegt valsts apmaksātos veselības aprūpes pakalpojumus Latvijas Republikas teritorijā Līguma 1.pielikumā norādītajā pakalpojuma sniegšanas adresē.
2. IZPILDĪTĀJS, apņemas visā Līguma darbības laikā nodrošināt Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 8.punktā noteikto nosacījumu izpildi.
3. IZPILDĪTĀJAM Līguma izpildē, tajā skaitā – dokumentu, pārskatu sastādīšanā un nosūtīšanā, jāievēro **metodiku par** Eiropas Komisijas 2011.gada 20.decembra lēmumā Nr.2012/21/ES “ *Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi*” noteikto prasību ievērošanu un kontroli, nodrošinot vienlīdzīgu pieeju visiem finansējuma saņēmējiem (turpmāk - Metodika)**, kas ir pieejama** DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem”, „Līgumu dokumenti” apakšsadaļā „Ģimenes zobārstniecības pakalpojumu līguma paraugs”. Saskaņā ar Metodiku IZPILDĪTĀJS ir uzskatāms par Valsts atbalsta saņēmēju.

4. Dienests ir tiesīgs vienpersoniski grozīt un papildināt Metodiku. Ja tiek grozīta Metodika, DIENESTS savā tīmekļvietnē Metodikas grozījumiem pievieno norādi par datumu, kad attiecīgie grozījumi veikti un stājušies spēkā. Informāciju par Metodikas grozījumiem DIENESTS savlaicīgi nosūta uz IZPILDĪTĀJA līgumā norādīto e-pastu.

5. IZPILDĪTĀJS, ievērojot Metodiku, līdz kārtējā gada 31.maijam par iepriekšējā pārskata rezultātiem atbilstoši Līguma noteikumiem aizpilda un iesniedz DIENESTĀ pārskatu par budžeta līdzekļu izlietojumu ārsta praksē vai pārskatu par budžeta līdzekļu izlietojumu ārstniecības iestādē, kuru veidlapas ir pieejamas DIENESTA tīmekļvietnes [www.vmnvd.gov.lv](http://www.vmnvd.gov.lv) sadaļā „Profesionāļiem” apakšsadaļā „Līgumu dokumenti”, „Ģimenes zobārstniecības pakalpojumu līguma paraugs”, nosūtot pārskatu uz DIENESTA līgumā norādīto e-pastu.

6. DIENESTAM ir tiesības netraucēti veikt pārbaudi IZPILDĪTĀJA telpās valsts apmaksāto pakalpojumu sniegšanas, pamatotības un pieejamības izvērtēšanai, Pārmērīgas kompensācijas (terminu skat. Metodikā) gadījumā grāmatvedības uzskaites dokumentācijas izvērtēšanai un IZPILDĪTĀJAM ir pienākums nodrošināt pārbaudes veikšanai atbilstošu vietu. DIENESTS vismaz piecas darba dienas pirms plānveida pārbaudes veikšanas vienojās ar IZPILDĪTĀJU par abpusēji pieņemamu pārbaudes laiku.

1. Ja DIENESTS pēc IZPILDĪTĀJA iesniegtā pārskata par budžeta līdzekļu izlietojumu ārsta praksē vai pārskata par budžeta līdzekļu izlietojumu ārstniecības iestādē konstatē Pārmērīgu kompensāciju, DIENESTS rīkojās atbilstoši Metodikas 4. sadaļai un Komercdarbības atbalsta kontroles likuma 19. panta otrajai daļai.

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_